c

ނެއްލައިދޫ ސްކޫލް

ހދ.ނެއްލައިދޫ

ގެއެއް ކުއްޔަށް ހިފުމާއި ގުޅޭގޮތުން ދެވޭ މަޢުލޫމާތު ކަރުދާސް

1. 2 ކޮޓަރި ނުވަތަ 3 ކޮޓަރި އާއި ސިޓިން ރޫމް އާއި ބަދިގެ، ކާގެ އާއި ފުލް ފަރުނީޗަރާއެކު ހުރި ގެއެއް ކަމުގައިވުން.
* ބިޑް ހުށަހަޅާއިރު ގޭގެވެރިފަރާތުން ފޯރުކޮށްދެވޭނެ އެހެނިހެން ޚިދުމަތްތައް ބަޔާންކުރަންވާނެއެވެ.

**2. ކުލިދެއްކުން:**

* ކޮންމެ މީލާދީ މަހެއް ނިމުމުގެ ކުރިން އެމަހެއްގެ ބިލް ހުށަހަޅަން ވާނެއެވެ.
* ކޮންމެ މީލާދީމަހެއް ނިމުމުން އެމަހެއްގެ ކުލި ހިނގާމަހުގެ 10ގެކުރިން ޢިމާރާތް ކުއްޔަށް ހިފިފަރާތުން ކުއްޔަށްދިން ފަރާތަށް ނުވަތަ ޢިމާރާތް ކުއްޔަށްދިންފަރާތުން ކަނޑައަޅާ ފަރާތަކަށް ދައްކާނެއެވެ.

**3. ކުއްޔަށްހިފާފައިވާ މުއްދަތުގައި ޢިމާރާތް މަރާމާތުކޮށް ބެލެހެއްޓުން**

* ކުއްޔަށްހިފާފައިވާ ޢިމާރާތަށް ނުވަތަ ޢިމާރާތުގެ އެއްވެސްތަނަކަށް އެތަނުގައި ތިބޭބައެއްގެ ފަރާތުންލިބޭގެއްލުން ފިޔަވައި އާދައިގެގޮތެއްގައި ލިބޭގެއްލުން މަރާމާތުކުރާނީ ޢިމާރާތް ކުއްޔަށްދިންފަރާތުންނެވެ.

\* ކުއްޔަށްހިފާފައިވާތަނުގެ ފެންވައިރިންނާއި ފާޚާނާސިސްޓަމަށް އަދި ކަރަންޓަށް މައްސަލައެއްދިމާވެއްޖެނަމަ ޢިމާރާތް ކުއްޔަށްދިންފަރާތުން އެކަމެއް ވަގުތުން ރަގަޅުކޮށްދޭންވާނެއެވެ.

\* ކުއްޔަށް ތިބޭބައެއްގެ އިހުމާލުން ލިބޭގެއްލުން ރަނގަޅުކުރާނީ ނުވަތަ މަރާމާތުކުރާނީ ޢިމާރާތް ކުއްޔަށް ހިފިފަރާތުންނެވެ.

**4 ފަރުނީޗަރާއި ހިފާގެންގުޅޭތަކެތި ބެލެހެއްޓުން**

\* ޢިމާރާތްކުއްޔަށްދޭއިރު ޢިމާރާތާއެކު ދޫކޮށްފައިވާ ފަރުނީޗަރާއި ހިފާގެންގުޅޭތަކެތީގެ ލިސްޓެއް ހުށަހަޅަންވާނެއެވެ.

\* ޢިމާރާތާއެކު ދޫކޮށްފައިވާ ތަކެތީގެތެރެއިން ބޭނުންކުރުމުގެސަބަބުން ނުވަތަ ދުވަސްވެބާވުމުގެސަބަބުން ހަލާކުވާތަކެތީގެ ބަދަލުގައި އެހެންތަކެތި ވީއެންމެއަވަސް ފުރުޞަތެއްގެ ތެރޭގައި ޢިމާރާތް ކުއްޔަށްދިންފަރާތުން ހޯދައި ދޭންވާނެއެވެ.

\* ޢިމާރާތުގައި ތިބޭބައެއްގެ އިހުމާލުން ހަލާކުވާތަކެތީގެ ބަދަލުދޭނީ ޢިމާރާތް ކުއްޔަށްހިފި ފަރާތުންނެވެ.

**5 ޢިމާރާތާއި ގޯތިކުނިކެހުމާއި ފޮޅާސާފުކުރުން**

 \* ކުއްޔަށްހިފާފައިވާ ޢިމާރާތުގެ ގޯއްޗާއި، ގޯއްޗާގުޅިފައިވާ މަގުމަތީ ސަރަޙައްދު ހަޑިވިޔަނުދީ ކުނިކަހާ ސާފުކޮށް ބަލަހައްޓާނީ ޢިމާރާތްކުއްޔަށްދިން ފަރާތުންނެވެ.

\* ޢިމާރާތުގެ އެތެރޭގެބައިތައް ފޮޅާސާފުކޮށް ބަލަހައްޓަން ވާނެއެވެ.

\* ސާފުބޯފެން ލިބޭނެގޮތް ހަމަޖެއްސުމުގެގޮތުން ޢިމާރާތުގެ ފުރާޅާއި ދިޔަދޮވި ސާފުކޮށް ބެލެހެއްޓުމާއި،ފެންތާނގީ ދޮވެސާފުކޮށް ބަލަހައްޓާނީ ޢިމާރާތް ކުއްޔަށްދިންފަރާތުންނެވެ. އަދިހަމައެހެންމެ ފެންވަޅުވެސް ސާފުކޮށް ބެލެހެއްޓުމަކީ ޢިމާރާތް ކުއްޔަށްދޭފަރާތުގެ ކަމެކެވެ.

\* އިމާރާތް ކުއްޔަށްދިން ފަރާތުން އިމާރާތް ކުއްޔަށް ހިފި ފަރާތަށް ( އިމާރާތުގައި ހުންނަ ފަރާތަށް) ހެނދުނު ސައި، މެންދުރު ކެއުން، ރޭގަނޑު ކެއުން ( އިމާރާތުގައި ހުންނަ ފަރާތުން ތަކެތި ހޯދައި ދިނުމުން) ކައްކައިދޭން ޖެހޭނެއެވެ.

**6**. ގެވެރިފަރާތުން ނޫން އެހެން ފަރާތަކުން ގެ ކުއްޔަށް ދިނުމަށް ހުށަހަޅާނަމަ ގޭގެ ވެރިފަރާތުގެ އިޢުތިރާޒު ނުކުރާކަމުގެ ސިޓީ އާއި ޢިމާރާތާއި ގޯތީގެ ރެޖިސްޓްރީ ހުށަހަޅަންވާނެއެވެ.